PAGE  
8



[image: image1.jpg]



ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА 

НАРЕДБА №15

за определянето и администрирането на местните такси и цените на услугите в Община Правец

-------------------------------------------

Правец, 2016 година

§1. 
В разпоредбите на Глава първа „Общи положения”, Раздел I „Определяне на размера на общинските такси и цени на услуги “ се правят следните изменения и допълнения:

1. Текстът на чл. 2, ал. 3 се отменя.

2. Създава се нов член 2а със следния текст:
„Чл.2а. (1)Общинска администрация- Правец предоставя комплексни административни услуги.

(2) Комплексната административна услуга може да бъде получена:

- Чрез лицензиран пощенски оператор на адрес;

- Лично на гише;

- По електронен път на електронна поща.

(3) При заявяване на комплексна административна услуга, която да бъде получена чрез лицензиран пощенски оператор на адрес, разходите по изпращането са за сметка на заявителя на услугата.”
3. Текстът на чл. 3, ал. 1 се променя и придобива следното съдържание: „ (1) Размерът на местните такси и цени на услуги се определя в български лева. Местните такси са прости и пропоционални и се заплащат безкасово или в брой.”
4. Текстът на чл. 8, ал. 1 се променя и придобива следното съдържание: „ (1) Общинският съвет може да освобождава отделни категории лица изцяло или частично от заплащане на отделни такси. Общинският съвет може да освобождава отделни категории граждани, юридически лица с нестопанска цел, ползващи сгради публична общинска собственост, изцяло или частично от заплащане на отделни такси. Облекченията не се прилагат за граждани и юридически лица, които имат данъчни задължения за предходни години.”
  §2. 
В разпоредбата на чл. 19 от Глава втора „Местни такси”, Раздел I „Такса за битови отпадъци” се правят следните изменения и допълнения:
1. Текстът на чл. 19, ал. 7 се променя и придобива следното съдържание: „ (7) Не се събира такса за битови отпадъци за услугите, предоставени на молитвени домове, храмове и манастири, в които се извършва богослужебна дейност от законно регистрираните вероизповедания в страната, заедно с поземлените имоти, върху които са построени. Освобождаването е при условие, че имотите не се ползват със стопанска цел, несвързана с пряката им богослужебна дейност.“
2. В член 19 се създават  ал. 8, ал. 9 и ал. 10 както следва:
(8) В течение на годината общинска администрация Правец извършва проверки за обстоятелствата декларирани по ал.5. Проверката може да се базира и на информация за ползвани в недвижимия имот през текущата година услуги на „ЧЕЗ Разпределение България” АД,  „Водоснабдяване и канализация” АД и други източници.
           (9) При констатиране на декларирано невярно обстоятелство собственикът и/или ползвателят заплаща годишния размер на таксата за сметосъбиране и сметоизвозване на битовите отпадъци.
(10) Не се освобождават от такса „сметосъбиране и сметоизвозване” имотите, които са посочените в декларациите за деклариране на недвижим имот като основно жилище на собственика или ползвателя, както и ако имота или част от него се ползва от съсобственик или ползвател  през течение на годината.


§3. 
В разпоредбата на чл. 21 от Глава втора „Местни такси”, Раздел II „Такса за ползване на пазари, тържища, панаири, тротоари, площади, улични платна и терени с друго предназначение” се правят следните изменения и допълнения:
1. Текстът на чл. 21, ал. 5 се променя и придобива следното съдържание:  „(5) Таксите се плащат на каса в ОбА Правец или по банков път. Минималният срок за издаване на разрешение е един месец, а максималният срок – до края на текущата календарна година.”
2. Текстът на чл. 21, ал. 6 се променя и придобива следното съдържание: 
„ (6) Таксата по чл. 21, ал. 5 се плаща до 5-то число на месеца, за който се дължи, като:

а) Първата месечна такса се заплаща при издаване на разрешението.

б) При ползване на терен до два месеца включително, цялата таксата се заплаща при издаване на разрешението.”
3. Текстът на чл. 21, ал. 11 се променя и придобива следното съдържание: 
„(11) Общината отнема издаденото разрешение по ал. 5:

1. когато теренът не се използва по предназначение;

2. когато не се използва от лицето, на което е предоставено;

3. при неспазване на посочените в него място и площ; 

4. при неплащане на месечната такса в продължение на един месец;

5. когато обществени нужди налагат това.”
§4.  В разпоредбите от Раздел III „Такси за ползване на детски ясли, детски кухни, детски градини, специализирани институции за предоставяне на социални услуги, лагери, общежития и други общински социални услути- по ЗМДТ“ се правят следните изменения: 
1. Текстът на чл. 27, ал. 1 се променя и придобива следното съдържание: „(1)  Лицата, ползващи социални услуги  на територията на община Правец, заплащат месечна такса в съответствие с ТАРИФА за таксите за социалните услуги, финансирани от републиканския бюджет, утвърдена с ПМС № 91 от 21.04.2003 г.”.
2. Текстът на чл. 27, ал. 2 се променя и придобива следното съдържание: 
„(2)  Дължимата такса се заплаща от личните доходи и влогове на лицето.”
3. Текстът на чл. 28, ал. 3 се променя и придобива следното съдържание: 
„(3) Дължимата такса се заплаща от личните доходи и влогове на лицето.”
4. Текстът на чл. 31 се променя и придобива следното съдържание: „Таксите по този раздел се начисляват и събират от определени длъжностни лица в съответните заведения и се внасят в общинския бюджет.”
5. Текстът на чл. 32 се променя и придобива следното съдържание: „(1) Таксите се внасят по бюджетната сметка на Министерството на труда и социалната политика до 25-о число на месеца, следващ месеца, за който се дължат.”
§5.  В разпоредбите от Глава втора „Местни такси”, Раздел IV „Такси за технически услуги“ се правят следните изменения и допълнения: 
1. Текстът на чл. 36, т. 9 се променя и придобива следното съдържание: „т. 9 за разглеждане на инвестиционни проекти в ОЕСУТ, включително по чл. 154 от ЗУТ и възстановяване на строителни книжа.”
2.  В текста на чл. 36 се създават т. 10.8, т. 10.9, т. 10.10, т. 10.11 и т. 10.12 със следното съдържание: 
„т. 10.8. По чл. 154 ЗУТ за сгради от т. 10.1 до т. 10.4

1лв. на кв.м. от РЗП, 

но не по-малко от 150 лв.
т. 10.9. По чл.154 ЗУТ за елементи на техн. инфраструктура
по 2 лв. на м.л. за изменения участък, но не по-малко от 150 лв.
т. 10.10. За изменение по чл. 154 ЗУТ


  1 лв. на кв.м. от новата РЗП 
т. 10.11. По чл. 145 ал. 5 ЗУТ за възстановяване на изгубени проекти
 50 % от таксите по т.10

т. 10.12. За презаверка на инвестиционен проект


                    200 лв.”
3. В чл. 36 се създават т. 11.8 и т. 11.9 със следното съдържание: 
„т. 11.8 по възстановени строителни книжа
  

    50 % от таксите по т.11

  т. 11.9. Презаверка на разрешение за строеж /чл. 153 ал. 4 ЗУТ/ 50 % от таксите по т.11”

§ 6.  В разпоредбите от Глава втора „Местни такси”, Раздел V „Такси за административни услуги“ се правят следните изменения и допълнения: 
1. Член. 37, ал. 2 се променя и придобива следното съдържание:
 „(2) Не подлежат на таксуване следните услуги:

1.
Издаване на удостоверение за раждане – оригинал;

2.
Издаване на удостоверение за граждански брак – оригинал;

3.
Издаване на препис – извлечение от акт за смърт – за първи път;

4.
Съставяне на актове за гражданско състояние на български граждани, които имат актове, съставени в чужбина;

5.
Промяна в актовете за гражданско състояние;

6.
Вписване на поправка на име в акт за гражданско състояние;

7.
Отразяване на избор или промяна на режим на имуществени отношения между съпрузи;

8.
Припознаване на дете;

9.
Възстановяване или промяна на име;

10.
Комплектоване и проверка на документи към искане за установяване на българско гражданство;

11.
Предоставяне на данни по гражданска регистрация на държавни органи и институции;

12.
Издаване на удостоверения за настойничество и попечителство, учредено по реда на чл. 155 от СК и по право – по чл. 173 от СК;

13.
Издаване на удостоверение за приемно семейство.”
2. В чл. 37 се създават ал. 3, ал. 4 и ал. 5 със следното съдържание:
„(3)
Административни услуги, които се извършват в момента на поискването и не подлежат на таксуване:

1.
Попълване искане за издаване на удостоверения въз основа на регистъра на населението;

      (4) Издаване на справки по искане на частни съдебни изпълнители – таксата и срокът за изпълнение се определя, съгласно таксите и сроковете за изпълнение на съответните услуги по ал.1. 

(5) Община Правец предоставя комплексни услуги на граждани, еднолични търговци и юридически лица:

1.
Комплексните услуги се състоят от отделни услуги, издавани от една или повече административни структури.

2.
Срокът за изпълнение на комплексните услуги се определя, както следва:

а. Когато изпълнението на комплексната услуга изисква последователно изпълнение на отделните услуги, срокът се определя от сборът на времената за изпълнение на всяка услуга;

б. Когато изпълнението на комплексната услуга не изисква последователно изпълнение на отделните услуги, времето за изпълнение се определя от услугата с най – дълъг срок на изпълнение;

      3. Цената на комплексната услуга се определя като сбор от таксите/цените на отделните услуги, определени за отделните администрации, включително и цената на куриерската услуга, ако се ползва такава.

4.
Комплексните услуги се заплащат на касата на Община Правец в Центъра за административно обслужване и служебно се превеждат по сметките на конкретните изпълнители на всяка отделна услуга.”
§ 7.  В разпоредбата на чл. 50 от Глава трета „Цени на неуредени със закон услуги, оказвани или предоставяни от общината на физически и юридически лица” се правят следните изменения и допълнения:
1. Член 50, т. 21 се изменя по следния начин: 
„т. 21. За картотекиране за общинско жилище:









       
а) молба-декларация за картотекиране за общинско жилище  
          

5. 00 лв. 

б) молба-декларация за закупуване на общинско жилище   


безплатно”

2. Член 50, т. 25 се изменя по следния начин: 

  „т. 25 искане за отписване на имот от актовите книги за общинска собственост        безплатно”
3. В чл. 50 се създават т. 40, т. 41, т. 42, т. 43 и т.44 със следното съдържание:
„т. 40. Издаване на документ за извършване на търговска дейност на територията на Община Правец и вписването в регистър „Търговски обекти” – 10.00 лв.
  т.  41. Издаване на документ за извършване на търговска дейност на територията на Община Правец и вписването в регистър „Търговски обекти” при смяна на предназначението на обекта, промяна на собственика или наемателя или промяна на обстоятелствата – 10 лв.
 т. 42. Издаване на дубликат на документ за извършване на търговска дейност на територията на Община Правец - 
5.00 лв.
 т. 43. За извършени други административни услуги :

       1. удостоверение за липса на задължения към община Правец 

          3.00 лв.
       2. окомплектоване на преписки по ЗУПГМЖСВ                                                20.00 лв.
       3. предоставяне на информация по искане на съдебен изпълнител                                 20.00 лв.

       4. за получаване на констативен протокол или друг писмен документ по подадена жалба (таксата се плаща в момента на подаване на жалбата) 


        30.00 лв.
       5. (Изменена, Решение № 58/01.03.2013 г. на Общински съвет-Правец)  продажба на тръжна или конкурсна документация за  процедури по ЗОС        

        70.00 лв.

       6. (Изменена, Решение № 58/01.03.2013 г. на Общински съвет-Правец) пазарна оценка, извършена от независим лицензиран оценител за продажбата на  общински имот          150.00 лв.
7. оценки, изготвени от комисия, назначена от кмета на общината във връзка с приложението на чл. 192, чл. 193 и чл. 210 по ЗУТ

                                 50.00 лв. 
8. (Нова, Решение №301/14.12.2013 г. на Общински съвет – Правец; Изменена, Решение №95/27.03.2015 г. на Общински съвет – Правец ) Продажба на документация за процедури по ЗОП    


     
          безплатно
 т. 44. Такса за ползване на Автогара – Правец за влизане/излизане на автобуси за 1 курс:

 44.1. за автобусни линии по Общинската транспортна схема – 0.30 лв. 

 44.2. за автобусни линии по Областна транспортна схема – 0.60 лв.
 44.3. за автобусни линии по Републиканска транспортна схема – 1.00 лв.”
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 8. Настоящите изменения на наредба са приети с Решение №........................2016 година на Общински съвет – Правец на основание чл. 76, ал. 3, чл. 79 от АПК, чл. 8 от ЗНА, чл. 21, ал. 2 от ЗМСМА и влиза в сила от деня на публикуването  в местен вестник.
ПРЕДСЕДАТЕЛ НА ОБЩИНСКИЯ
СЪВЕТ  НА  ОБЩИНА   ПРАВЕЦ:


/ Николай Яхов/
МОТИВИ към Проект на Наредба за изменение и допълнение на 

НАРЕДБА №15

за определянето и администрирането на местните такси и цените на услугите в Община Правец

1. Причини за приемане на промените в Наредба№15: 
Направените предложения за изменения и допълнения на действащата Наредба №15 са във връзка с постъпили предложения от служители на Общинска администрация, за прецизиране и допълнение на част от приетите текстове, с цел постигане на по-голямя яснота при тяхното прилагане, както и във връзка с настъпили промени в действащата нормативна уредба и необходимостта от съобразяване на Наредбата с тези промени. Част от Промените са продиктувани от изменения в структурните звена на Община Правец. Основните изменения са в изпълнение на § 12, ал. 1 от Заключителните разпоредби на ЗИД на АПК, задължаващ всички администрации да предприемат мерки за въвеждане на комплексно административно обслужване. 
2. Цели, които се поставят с приемане на предлаганата Наредба №15: 

Постигане на по-голяма яснота, коректност, публичност и обективност при определяне на общинските такси и цените на услугите, предоставяни от общината, чрез прецизиране на текстовете от Наредбата и съобразяването им с настъпилите промени в действащата нормативна уредба. Предоставяне на качествени услуги с по-голяма ефективност, както и яснота относно предоставянето на Комплесна администратична услуга.
3. Очаквани резултати от приемане промените в Наредба №15
Повишаване качеството на предлаганите услуги.
Съобразяване на Наредба №15 с действащото законодателство и тенденция за взаимодействие меджу  органите  на  държавна  власт  в предлагане на Комплексни административни услуги.
Грантиране на по-голяма ефективност на предлаганите услуги.

Осигуряване на по- качаствени административни услуги на гражданите и бизнеса.
4. Финансови средства, необходими за прилагането на новата уредба:

За прилагането на измененията и допълненията на Наредбата не са необходими допълнителни финансови средства.

5. Анализ за съответствие с правото на Европейския съюз.

Предлаганият проект за изменение и допълнение  на Наредбата не противоречи на нормите на Европейския съюз. 

Съгласно чл. 26, ал.2 от Закона за нормативните актове, във връзка с чл. 77 от АПК, в законоустановения 14-дневен срок от публикуване на настоящото предложение на Интернет страницата на Община Правец, се предоставя възможност на заинтересованите лица да направят своите предложения и становища по проекта за Наредба за изменение и допълнение на Наредба № 15 за определянето и администрирането на местните такси и цените на услуги на територията на Община Правец на e-mail: obsavet@pravets.bg.

